text: 112 virker nu igen
  12 maj 2019 kl. 13.01
  Region Syddanmark melder nu, at telefonerne igen er oppe at køre efter omfattende telefonproblemer.
  Det er nu igen muligt at komme igennem til 112, lægevagten og regionens sygehuse.
  Det sidste døgn har det ellers været vanskeligt at komme igennem til regionens telefoner pga. omfattende telefonproblemer i Region Syddanmark.
  
  Problemer hos TDC
  Driftsproblemer hos TDC har betydet, at syddanske patienter har oplevet periodiske problemer med at komme igennem til 112, regionens lægevagtnummer og regionens sygehuse.
  TDC og Region Syddanmark vil i løbet af de kommende dage kortlægge, hvad der gik galt, så lignende telefonnedbrud kan undgås en anden gang.
  